	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	Συναυλία

Το Γιεφύρι του Τζιελεφού

με τη Χορωδία και Ορχήστρα του

 Δήμου Αγίου Αθανασίου Λεμεσού

στο Σπίτι της Κύπρου

Την Πέμπτη 3 Φεβρουαρίου 2022  πραγματοποιήθηκε στο Σπίτι της Κύπρου, συναυλία με τίτλο «το Γιεφύρι του Τζιελεφού», με τη Χορωδία και Ορχήστρα του Δήμου Αγίου Αθανασίου Λεμεσού και μαέστρο την κ. Αντιγόνη Κυριακίδου, με τη συμμετοχή της κ. Μαρίας Ιωαννίδου, πιάνο και του κ. Ανδριανού Παραδεισώτη, σαξόφωνο.
Η Αντιγόνη Κυριακίδου είναι πτυχιούχος μουσικολογίας του Αριστοτελείου Πανεπιστημίου Θεσσαλονίκης. Σπούδασε, επίσης, σε μεταπτυχιακό επίπεδο μουσική κινηματογράφου στο πανεπιστήμιο του Σάσσεξ. Είναι διπλωματούχος Αρμονίας, Αντίστιξης και Φούγκας από το Ωδείο Μουσικός Σύνδεσμος Αθηνών.
Η Χορωδία και Ορχήστρα Δήμου Αγίου Αθανασίου, από τη Λεμεσό Κύπρου ιδρύθηκε τον Μάρτιο του 2009 και αποτελείται από 30 μέλη. Έχει συμμετάσχει σε αρκετά χορωδιακά φεστιβάλ στην Κύπρο, καθώς και στην Ελλάδα, στο 4ο Χορωδιακό Φεστιβάλ Θεσσαλονίκης, στο διεθνές Χορωδιακό Φεστιβάλ Κέρκυρας το 2016, καθώς και σε αλλά  φεστιβάλ στην Κρήτη και τη Θεσσαλονίκη. 
Το γιεφύρι του Τζιελεφού είναι κτισμένο πάνω από τον ποταμό Διάριζο και αποτελεί το μεγαλύτερο από τα μεσαιωνικά γεφύρια του νησιού, βρίσκεται σε  μία ειδυλλιακή τοποθεσία σ’ ένα υψόμετρο 440 μέτρων στο δάσος Πάφου και χτίστηκε κατά τη διάρκεια της Ενετοκρατίας στην Κύπρο μεταξύ του 1489 – 1571.
«Θα μπορούσε άραγε η μουσική τέχνη, σαν ένα νοητό πέρασμα από ένα γεφύρι, να μεσολαβήσει ώστε ο άνθρωπος να μεταβεί ψυχικά σε μια νέα εποχή, αφήνοντας πίσω τον φόβο της παγκόσμιας πανδημίας, της οικονομικής αβεβαιότητας και της αμφιβολίας για το τι μέλλει να φέρει στην ανθρωπότητα το αύριο;

Αν λοιπόν τα τραγούδια αυτά επιβίωσαν μέσα από εθνικές καταστροφές, πολέμους, δικτατορία, τουρκοκρατία, την παράνομη συνεχιζόμενη εισβολή και κατοχή του νησιού μας· αν αυτά ζουν μέσα στην καθημερινότητα μας, θρέφουν τις ψυχές μας και εμπνέουν τον καθένα από εμάς να αναγεννηθεί, να ελπίζει και να ονειρεύεται, τότε υπάρχει πραγματικά ελπίδα. Εξάλλου, από τα πανάρχαια χρόνια ως σήμερα στον κυπριακό και στον ελλαδικό ορίζοντα, άνθρωπος είναι ο τόπος, ο χώρος, τα τραγούδια και η ιστορία του».
Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας Κύπρου.
Σύνδεσμος παρακολούθησης εκδήλωσης:

https://diavlos.grnet.gr/room/1607?eventid=11020

